As primeras incursions melitars d'os reis de Francia, con Felipe Augusto, se producioron en Auvernia en 1189 y 1212. Una parti important d'os territorios centrals d'Occitania pasoron a sumisión melitar francesa con a dita Cruzada Albichesa en o inicio d'o sieglo XIII y dimpués a poder directo de Felipe III de Francia en 1271, con a muerte de Alifonso de Piteus. O poder francés se cheneralizó d'ista traza progresivament a atras rechions occitanas, en particular con a sumisión melitar d'o gran ducato d'Aquitania (1453), l'anexión por pretextos dinasticos d'o condato de Provenza (1481), a zaguera etapa ye l'alquisición d'o Condato de Niza (1860).